Jacopo della Quercia
<s>Jacopo della Quercia pravim imenom 'Jacopo di Piero (Siena, oko 1374. - Siena, 1438.), bio je utjecajni toskanski 
ranorenesansni skulptor.</s>

<s>Biografija</s>

<s>Jacopo je odrastao u porodici umjetnika - zanatlija, otac Piero d'Angelo, bio je graver i zlatar, a brat Priamo slikar.</s><s>Jacopo je 1401. sudjelovao na natječaju za 
brončana vrata Firentinske krstionice, koji je osvojio Lorenzo Ghiberti.</s><s>Već oko 1406.</s><s>Jacopo je isklesao grobnicu Ilarije del Carretto u katedrali San Martino u Lucci.</s><s>Od te monumentalne grobnice preostao je jedino sarkofag sa likom Ilarije.</s><s>Nakon tog je 1408. u Ferrari je isklesao skulpturu Djevice i djeteta, koja se danas čuva u muzeju katedrale.</s><s>Godinu dana kasnije dobio je narudžbu za fontanu - Fonte Gaia na sienskom centralnom trgu - Piazza del Campo (danas je zamjenjena replikom; orginal se čuva u loggi 
Gradske vijećnice.</s>

<s>Izgleda da je tu slavnu i vrlo orginalnu fontanu u nekoliko navrata modificirao, a najviše između 1414. - 1419.</s><s>Istovremeno je radio na skulpturi apostola za fasadu katedrale u Lucci, i dvije narudžbe za porodicu Trento; oltar u crkvi San Frediano i dvije grobnice u istoj crkvi
za Lorenza Trenta i njegovu suprugu.</s>

<s>Nakon tog je 1417. počeo raditi na dva brončana reljefa za baptisterij San Giovanni u Sieni.</s><s>Kako je bio spor, uspio je dovršiti samo Zaharija u hramu, a drugi je bio dat Donatellu.</s>

<s>Između 1425.-37. izveo je svoje glavno djelo - skulpture i reljefe na portalu Bazilike sv. Petronija u Bologni.</s><s>Na njemu se redaju scene iz Staroga zavjeta (Postanak, Stvaranje Eve) i Kristova života, sve do proroka i sv. Marija sa djetetom, sv. Petronijem i sv. Ambrozijem).</s>

<s>Pred kraj tog posla 1435. postavljen za protomajstora Sienske katedrale, gdje je trebao raditi na dekoriranju (nedovršene) Kapele Casini.</s>

<s>Njegov inovativni skulptorski stil nije imao neposrednih sljedbenika nit u Sieni, Bologni a niti u Lucci, tek kasnije se vidio u radovima Michelangela.</s>

<s>Izvori</s>

<s>Vanjske veze</s>

<s>Jacopo della Quercia</s>

<s>Renesansni skulptori
Jacopo della Quercia</s>

